Document ID: 32013R0103

KOMISJONI RAKENDUSMÄÄRUS (EL) nr 103/2013,
4. veebruar 2013,
millega muudetakse määrust (EÜ) nr 786/2007 seoses valmistise endo-1,4-beetamannanaasi EC 3.2.1.78 (Hemicell) müügiloa omaniku nimega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
ning arvestades järgmist:
(1)
ChemGen Corp. on esitanud määruse (EÜ) nr 1831/2003 artikli 13 lõike 3 kohase taotluse, milles tehakse ettepanek muuta loa omaniku nime vastavalt komisjoni määrusele (EÜ) nr 786/2007, (2) millega antakse kümneaastane luba valmistisele endo-1,4-beeta-mannanaasi EC 3.2.1.78 (Hemicell), mis kuulub söödalisandite kategooriasse „zootehnilised söödalisandid” ja funktsionaalrühma „seedimist soodustavad ained”.
(2)
Taotleja väidab, et 10. veebruaril 2012 omandas äriühingu ChemGen Corp. Eli Lilly and Company Ltd, kes on nüüd kõnealuse söödalisandi loa omanik. Taotleja on esitanud taotlust toetavad asjakohased andmed.
(3)
Kavandatav lubade tingimuste muutmine on oma olemuselt puhtalt administratiivne ega too kaasa kõnealuse söödalisandi uut hindamist. Euroopa Toiduohutusametile on kõnealusest taotlusest teatatud.
(4)
Et Eli Lilly and Company Ltd saaks kasutada turustusõigust, on vaja muuta loa tingimusi.
(5)
Seepärast tuleks määrust (EÜ) nr 786/2007 vastavalt muuta.
(6)
Kuna ohutusnõuded ei eelda käesoleva määrusega määrusesse (EÜ) nr 786/2007 tehtud muudatuse viivitamatut kohaldamist, siis on asjakohane ette näha üleminekuperiood, mille jooksul võib olemasolevad varud ära kasutada.
(7)
Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 786/2007 lisa 2. veerus asendatakse sõnad „ChemGen Corp., represented by Disproquima S.L.” sõnadega „Eli Lilly and Company Ltd”.
Artikkel 2
Söödalisandi olemasolevaid varusid, mis vastavad sätetele, mida kohaldatakse enne käesoleva määruse jõustumise kuupäeva, võib turule lasta ja kasutada kuni varude lõppemiseni.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. veebruar 2013

Labels: 3
17
4
6